La lluita contra la pobresa i l'exclusió social és essencial per garantir l'equitat i avançar cap a una societat més justa, cohesionada i amb igualtat d'oportunitats per a totes les persones, i alhora és un factor necessari per a la recuperació econòmica.
És per això que l'Estratègia Europa 2020 i l'ECAT 2020 defineixen el creixement econòmic integrador com una prioritat.
L'atur és la causa principal de pobresa en la població en edat de treballar, per això el Govern impulsa actuacions per facilitar la inserció laboral dels col·lectius amb dificultat d'inserció social.
Articular mesures de foment a les empreses d'inserció es donar suport específic a la inserció laboral de les persones en situació o greu risc d'exclusió social, és vincular les polítiques actives al treball i representa un estalvi social en matèria de prestacions.
L'estratègia Europa 2020 considera l'impuls de l'economia social com un instrument bàsic per a la correcció de la desigualtat.
En el moment econòmic actual, la restricció de la despesa pública limita força la capacitat de resposta de les administracions públiques a les demandes socials creixents.
Els grans reptes socials necessiten, ara més que mai, una innovació social que promogui la seva cohesió.
Cal impulsar la creació de noves iniciatives empresarials en l'àmbit de l'economia social i solidaria amb l'objectiu de desenvolupar el potencial de l'emprenedoria social per crear nous llocs de treball i aportar solucions als problemes socials.
Les empreses d'inserció son iniciatives empresarials que combinen la lògica empresarial amb metodologies que fan possible la inserció laboral de persones excloses socialment.
Son empreses que desenvolupen activitats econòmiques amb la finalitat d'aconseguir la reintegració al mercat laboral de grups vulnerables (persones en situació d'exclusió social o en greu risc d'exclusió), afavorint així la seva inclusió social.
En aquest sentit l'activitat de les empreses esmentades constitueix un servei d'interès econòmic general (SIEG), de conformitat amb el que estableix l'article 2, lletra c), de la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea (TFUE) als ajuts estatals en forma de compensació per servei públic concedides a algunes empreses encarregades de la gestió de serveis d'interès econòmic general (DOUE L núm. 7, d'11.1.2012).
Atesos l'article 170.1 de l'Estatut d'autonomia de Catalunya, on es disposa que correspon a la Generalitat de Catalunya la competència executiva en matèria de treball i relacions laborals, incloent de manera expressa les polítiques actives d'ocupació i la gestió de les subvencions corresponents; i l'article 112 del mateix Estatut d'autonomia de Catalunya, on s'estableix que correspon a la Generalitat, en l'àmbit de les competències executives, la potestat reglamentària i també la funció executiva; la Llei 27/2002, de 20 de desembre, sobre mesures legislatives per regular les empreses d'inserció sociolaboral (DOGC núm. 3793, de 3.1.2002), i la Llei 10/1997, de 3 de juliol, de la renda mínima d'inserció (DOGC núm. 2435, de 17.7.1997), desenvolupada pel Decret 339/2006, de 5 de setembre (DOGC núm. 4716, de 12.9.2006), modificat pel Decret 408/2006, de 24 d'octubre (DOGC núm. 4752, de 12.9.2006), i pel Decret 228/2008, de 18 de novembre (DOGC núm. 5270, de 2.12.2008);
Vist el Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives als FEDER, als FSE i al Fons de Cohesió (DOUE L210, de 31.7.2006), modificat pel Reglament núm. 539/2010 del Parlament Europeu i del Consell, de 16 de juny, pel Reglament (UE) núm. 1310/2011 del Parlament Europeu i del Consell, de 13 de desembre, i pel Reglament (UE) núm. 1311/2011 del Parlament Europeu i del Consell, de 13 de desembre;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006), modificat pel Reglament (CE) núm. 846/2009 de la Comissió, d'1 de setembre de 2009, pel Reglament (CE) núm. 832/2010, de 27 de setembre, i pel Reglament (CE) núm. 1236/2011, de 29 de novembre de 2011;
Vista l'Ordre TIN/2965/2008, de 14 d'octubre, per la qual es determinen les despeses subvencionades pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març, i per l'Ordre ESS/1337/2013, de 3 de juliol;
Vista la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea (TFUE) als ajuts estatals en forma de compensació per servei públic concedits a algunes empreses encarregades de la gestió de serveis d'interès econòmic general (DOUE L núm. 7, d'11.1.2012);
Vist el Reglament (UE) núm. 360/2012, de 25 d'abril de 2012, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis concedits a empreses que prestin serveis d'interès econòmic general (DOUE L 114, de 26.4.2012);
Vist que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el Reglament que la desenvolupa, aprovat pel Reial decret 887/2006, de 21 de juliol;
Atesa la Llei 1/2014, de 27 de gener, de pressupostos de la Generalitat per a 2014 (DOGC núm. 6551, de 30.1.2014);
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Fer pública la convocatòria per a l'any 2014 i aprovar les bases reguladores per a la concessió de les subvencions a les empreses d'inserció per a la realització d'accions per a la millora de l'ocupació i la inserció laboral dels col·lectius en risc o situació d'exclusió social mitjançant els programes següents, desenvolupats pel Servei de Programes d'Inserció Laboral de la Direcció General d'Economia Social i Cooperativa i Treball Autònom:
Programa 1, Suport al funcionament de les empreses d'inserció.
Programa 2, Incentius a la contractació de persones en risc d'exclusió per part de les empreses d'inserció.
2.1 L'import màxim destinat a la concessió d'aquestes subvencions és de 2.734.607,00 euros, i es distribueix de la manera següent:
Aquesta actuació és elegible dins l'Eix 2 i el Tema prioritari 71 del Programa operatiu del Fons social europeu de competitivitat regional i ocupació de Catalunya per al període 2007-2013, número CCI 2007ES052PO007, amb un cofinançament del FSE del 50%.
La resolució d'atorgament d'aquestes subvencions està condicionada a l'existència de disponibilitat pressupostària suficient per a aquesta finalitat.
2.2 La distribució inicial d'imports de la partida pressupostària 470000322/3331 es podrà modificar segons el desenvolupament i les necessitats de cada programa.
2.3 Aquests imports es podran ampliar mitjançant una resolució del director general d'Economia Social i Cooperativa i Treball Autònom.
3.1 El termini de presentació de sol·licituds per als programes previstos en aquesta Ordre serà el següent:
Per al Programa 1, 10 dies hàbils comptats a partir de l'endemà de la seva publicació al Diari Oficial de la Generalitat de Catalunya.
Per als contractes que s'hagin formalitzat entre l'1.10.2013 i el 30.4.2014, així com per a les sol·licituds de pròrrogues d'ajuts ja concedits en exercicis anteriors, el termini s'iniciarà l'endemà de la publicació al DOGC i finalitzarà un mes després d'aquesta data.
Per als contractes que s'hagin formalitzat des de l'1.5.2014 i fins al 30.9.2014, el termini finalitzarà el 15.10.2014.
3.2 Les sol·licituds s'han de presentar als llocs i pels mitjans que especifica la base 5 de l'annex d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 8 de l'annex d'aquesta Ordre.
Es deroga l'Ordre EMO/253/2013, de 15 d'octubre, per la qual s'estableixen les bases reguladores per a la concessió de subvencions a les empreses d'inserció per a la realització d'accions per a la millora de l'ocupació i la inserció laboral dels col·lectius en risc o situació d'exclusió social, i s'obre la convocatòria per a l'any 2013 (DOGC núm. 6486, de 23.10.2013).
Els expedients de subvenció que estiguin en tramitació en el moment de l'entrada en vigor d'aquesta Ordre i que s'hagin atorgat d'acord amb la disposició que es deroga, es continuaran regint per les bases reguladores a l'empara de les quals es van atorgar.
L'objecte d'aquestes bases és regular la concessió de subvencions a les empreses d'inserció per a la realització d'accions per millorar l'ocupació i la inserció laboral dels col·lectius en risc o situació d'exclusió social mitjançant els programes desenvolupats pel Servei de Programes d'Inserció Laboral de la Direcció General d'Economia Social i Cooperativa i Treball Autònom.
L'activitat desenvolupada per les empreses d'inserció consistent en la reintegració en el mercat laboral de grups vulnerables (persones en situació d'exclusió social o en greu risc d'exclusió), afavorint així la seva inclusió social, constitueix un servei d'interès econòmic general (SIEG), de conformitat amb el que estableix l'article 2, lletra c), de la Decisió de la Comissió, de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea (TFUE) als ajuts estatals en forma de compensació per servei públic concedits a algunes empreses encarregades de la gestió de serveis d'interès econòmic general (DOUE L núm. 7, d'11.1.2012).
Podran ser entitats beneficiàries d'aquests ajuts estatals en forma de compensació per servei públic les empreses d'inserció sociolaboral.
A efectes del que estableix aquesta Ordre, s'entén per empresa d'inserció sociolaboral aquella que sigui qualificada com a tal d'acord amb la Llei 27/2002, de 20 de desembre, sobre mesures legislatives per regular les empreses d'inserció sociolaboral, i que estigui inscrita al Registre administratiu d'empreses d'inserció de Catalunya.
Es consideren destinatàries d'aquestes subvencions:
a) Persones acollides a la Llei 10/1997, de 3 de juliol, de la renda mínima d'inserció (RMI) (DOGC núm. 2435, de 17.7.1997).
b) Persones amb disminució física, psíquica o sensorial o amb malalties mentals que acreditin l'exclusió social.
c) Joves majors de setze i menors de trenta anys provinents d'institucions de protecció de menors o en risc d'exclusió.
d) Persones amb problemes de drogoaddicció o alcoholisme que, a judici de l'equip terapèutic corresponent, hagin superat les fases de desintoxicació i deshabituació, sempre que no hi hagin passat més de 12 mesos entre la finalització del tractament esmentat i l'inici del procés d'inserció.
e) Persones internes en centres penitenciaris la situació de les quals els permeti accedir a una ocupació, així com persones en llibertat condicional i persones exrecluses, sempre que la contractació es porti a terme dins dels 18 mesos posteriors a la seva excarceració.
f) Persones que no puguin accedir a la renda mínima d'inserció però que es trobin, segons el parer dels serveis socials competents, en situació de risc d'exclusió.
g) Aturats de llarga durada més grans de quaranta-cinc anys en situació de risc d'exclusió.
3.1 Les entitats sol·licitants hauran de complir els requisits següents:
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
Aquest compliment s'haurà de mantenir al llarg de tot el procediment, en el moment de presentació de sol·licitud, prèviament a la resolució d'atorgament, i abans de rebre qualsevol pagament.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
f) No haver estat sancionades, en resolució ferma, per cometre una infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
g) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones (BOE núm. 71, de 23.3.2007).
j) No trobar-se en situació de crisi d'acord amb el que determinen les directrius comunitàries sobre ajuts estatals de salvament i reestructuració d'empreses en crisi (DOUE C 244, d'1.10.2004), és a dir, amb dificultats financeres corresponents a una situació de fallida o insolvència, ni estar subjecta a una ordre de recuperació pendent després d'una decisió de la Comissió Europea que declari il·legal i incompatible amb el mercat comú un dels ajuts percebuts.
k) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'acreditarà d'acord amb el que estableix la base 5.
Actuacions, despeses subvencionables i termini d'execució
Suport al funcionament de les empreses d'inserció.
1) L'objecte d'aquest Programa és subvencionar costos derivats de la contractació de tècnics/tècniques d'acompanyament a la inserció i/o a la producció.
2) La persona contractada com a tècnic/a d'acompanyament a la inserció haurà de complir els requisits següents:
a) Estar en possessió d'una titulació mínima de diplomatura o grau.
b) Acreditar experiència prèvia en el camp de la inserció.
c) Estar vinculada a l'empresa d'inserció mitjançant un contracte laboral.
3) Les funcions del/de la tècnic/a d'acompanyament a la inserció seran:
a) Acompanyar en accions formatives en competències transversals per tal de proporcionar les estratègies necessàries per a l'adquisició d'hàbits personals i per a la millora i el perfeccionament de les habilitats personals i socials.
b) Orientació laboral i elaboració de plans personals d'ocupació i formació, col·laboració en processos de selecció de personal en procés d'inserció i suport en l'anàlisi dels llocs de treball.
c) Prospecció d'empreses per a la integració laboral dels/de les treballadors/ores en procés d'inserció; mediació laboral entre treballadors/ores en procés d'inserció i l'empresa ordinària, i seguiment de la incorporació laboral a una empresa ordinària, durant un període màxim de sis mesos, de treballadors/ores provinents d'una empresa d'inserció.
d) Coordinació amb el personal tècnic d'acompanyament a la producció, si s'escau.
4) La persona contractada com a tècnic/a d'acompanyament a la producció haurà de complir els requisits següents:
a) Tenir experiència en el camp professional en què es basi l'activitat productiva, la qual acreditarà mitjançant una declaració on figuri el temps que porta desenvolupant professionalment la seva activitat així com les empreses on hagi prestat els seus serveis.
b) Estar vinculat a l'empresa d'inserció mitjançant un contracte laboral.
5) Les funcions del/de la tècnic/a d'acompanyament a la producció seran:
a) Acompanyament en l'acció formativa en competències tecnicoprofessionals per tal de contribuir a la millora de la qualificació professional dels/de les treballadors/ores en procés d'inserció d'una empresa d'inserció.
b) Acompanyament en l'adquisició d'hàbits laborals.
c) Coordinació amb el personal tècnic d'acompanyament a la inserció, si s'escau.
Ambdós tècnics/ques hauran de fer el seguiment d'un grup de 2 a 15 treballadors/ores en procés d'acompanyament a la inserció i/o producció.
6) El nombre màxim de tècnics/ques d'acompanyament que poden ser objecte de subvenció és el següent:
a) En el supòsit que l'empresa d'inserció justifiqui el seguiment d'un grup d'acompanyament de 8 a 15 persones durant tot el període subvencionat, segons els informes de seguiment i avaluació sol·licitats pel Departament d'Empresa i Ocupació, podrà sol·licitar subvenció per a un màxim de dos tècnics: un tècnic/a d'acompanyament a la inserció i un/a tècnic/a d'acompanyament a la producció.
b) En el supòsit que l'empresa d'inserció justifiqui el seguiment de grups d'acompanyament inferiors a 8 persones durant tot el període subvencionat, segons els informes de seguiment i avaluació sol·licitats pel Departament d'Empresa i Ocupació, l'empresa d'inserció podrà sol·licitar un/a tècnic/a d'acompanyament, a la inserció o a la producció, segons les necessitats de l'entitat.
7) Determinació de l'import de la subvenció.
a) En el supòsit que el/la tècnic/a d'acompanyament a la inserció assumeixi el seguiment d'un grup de 8 a 15 treballadors/ores, la subvenció consistirà en els costos salarials del contracte de treball a temps complet amb una quantia màxima anual de 25.000,00 euros.
La quantia màxima anual de la subvenció es reduirà en el supòsit que el/la tècnic/a d'acompanyament a la inserció assumeixi el seguiment d'un grup de 5 a 7 treballadors/ores, fins a 17.000,00 euros; i en el supòsit que el/la tècnic/a assumeixi un grup de 2 a 4 treballadors/ores, fins a 11.800,00 euros.
b) Per part del/de la tècnic/a d'acompanyament a la producció, en el supòsit que assumeixi el seguiment d'un grup de 8 a 15 treballadors/ores, la subvenció consistirà en els costos salarials del contracte de treball a temps complet, amb una quantia màxima anual de 21.000,00 euros.
La quantia màxima anual de la subvenció es reduirà en el supòsit que el/la tècnic/a d'acompanyament a la producció assumeixi el seguiment d'un grup de 5 a 7 treballadors/ores, fins a 14.000,00 euros; i en el supòsit que el/la tècnic/a assumeixi un grup de 2 a 4 treballadors, fins a 9.500,00 euros.
c) En tots els casos se subvencionarà un màxim de dotze mensualitats que es podran iniciar a partir de l'1 de gener de l'exercici d'atorgament.
d) En qualsevol cas, la retribució final que percebi la persona treballadora no pot ser inferior a la quantia mínima que preveu el conveni col·lectiu aplicable.
Aquestes subvencions es reduiran proporcionalment en el supòsit que la contractació dels/de les tècnics/tècniques sigui a temps parcial o en funció de la jornada laboral que els/les tècnics/tècniques d'acompanyament a la inserció i/o producció dediquin al programa.
Només se subvencionaran accions realitzades durant l'exercici d'atorgament.
Incentius a la contractació de persones en risc d'exclusió social per part de les empreses d'inserció.
a) L'objecte d'aquest Programa és fomentar la contractació, per part de les empreses d'inserció, dels col·lectius destinataris esmentats a la base 2 d'aquesta Ordre.
b) Determinació de l'import de la subvenció.
La quantia màxima, amb caràcter general, és del 75% de l 'import mensual vigent de l'indicador de renda de suficiència de Catalunya (IRSC) corresponent a una persona i sobre 14 pagaments, i no podrà superar el 60% de la base de cotització mensual a la Seguretat Social per la contractació de la persona treballadora.
Tanmateix, i per un sol cop en el procés d'inserció, quan es tracti de contractes de durada igual o superior a sis mesos, la quantia màxima mensual subvencionada serà del 110% de l'import mensual vigent de l'IRSC i no podrà superar el 60% de la base de cotització mensual a la Seguretat Social per la contractació de la persona treballadora multiplicat pel coeficient corrector de bonificació d'1,4667 (quocient entre el 110% i el 75%).
Per al càlcul de la subvenció a què té dret l'empresa d'inserció i/o per a les seves possibles revocacions, als efectes de còmput de les dates dels contractes, s'entendrà que tots els mesos sencers treballats són de 30 dies.
c) Durada i pròrroga de la subvenció.
Les accions se subvencionaran per un període mínim de contractació de 3 mesos i màxim d'1 any dins de l'exercici pressupostari.
No obstant això, l'empresa d'inserció podrà sol·licitar ajuts pels contractes iniciats durant el darrers tres mesos de l'any anterior per haver-se formalitzat amb posterioritat a la finalització del termini de presentació de sol·licituds corresponents a la convocatòria de l'any anterior.
Aquesta subvenció es podrà prorrogar en exercicis pressupostaris posteriors fins assolir, com a màxim i de manera acumulativa, un total subvencionat de 30 mesos, amb la sol·licitud anual prèvia del beneficiari de la subvenció i sempre que hi hagi disponibilitats pressupostàries.
El nombre de mesos establert en aquesta base, així com les seves pròrrogues corresponents, s'entendrà que és referit a cada treballador/a de manera acumulativa, amb independència de les diferents empreses o entitats que l'hagin contractat, per la qual cosa una vegada assolit el límit esmentat aquest treballador/a ja no generarà dret a cap més subvenció per aquest concepte.
a) Amb caràcter general, són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Totes i cadascuna de les despeses han de tenir el suport de factures pagades o documents comptables de valor probatori equivalent.
Els justificants originals es marcaran amb un segell, i indicaran el programa que es justifica, el cofinançament del FSE i l'import o percentatge que s'imputa.
b) Específicament i pels programes que regula aquesta Ordre, són despeses subvencionables les despeses salarials i les despeses imputables a la Seguretat Social dels tècnics/tècniques d'acompanyament a la inserció i a la producció (per al Programa 1); i les despeses salarials de les persones treballadores en procés d'inserció, i si escau, en supòsits de baixes laborals dels treballadors subvencionats, les despeses imputables a la seguretat social (per al Programa 2).
Per ambdós programes: no es consideren despeses subvencionables les vacances no efectuades, els pagaments en espècie, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat i els plusos o les hores extres, excepte que així ho determini el conveni col·lectiu d'aplicació, ja que no són despeses directament vinculades a les accions formatives subvencionades.
Pel que fa al Programa 1, no seran subvencionables les despeses laborals i de Seguretat Social generades per la baixa laboral de treballador, tant si és per malaltia o accident professional o per maternitat o paternitat.
Seran subvencionables les despeses de la persona que el substitueixi, però no les del treballador de baixa.
Pel que fa al Programa 2, seran subvencionables però no certificables al FSE les despeses generades durant el període d'incapacitat temporal (IT) de la persona treballadora, tant si és per malaltia o accident comú com per malaltia o accident professional o per permís de maternitat o paternitat.
4.3 Termini d'execució dels programes.
a) El Programa 1 es pot iniciar l'1 de gener de l'any en curs i finalitzarà, com a màxim, el 31 de desembre de 2014.
b) El Programa 2 es pot executar durant tot l'any 2014, inclosos els darrers tres mesos de l'any 2013, i finalitzarà, com a màxim, el 31 de desembre de 2014, sens perjudici que es prorrogui en exercicis pressupostaris posteriors fins assolir, com a màxim i de manera acumulativa, un total subvencionat de 30 mesos, amb la sol·licitud anual prèvia del beneficiari de la subvenció.
5.1 Les sol·licituds s'han de presentar segons el model normalitzat que estarà a disposició de les persones interessades al Canal Empresa [URL], al lloc web de l'Oficina Virtual de Tràmits (http:// www.gencat.cat/ovt ), i a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ).
5.2 Les sol·licituds es presentaran preferentment per mitjans telemàtics acompanyades de la documentació que preveuen aquestes bases, si escau, a través el Canal Empresa ( http://www.gencat.cat/canalempresa ); o presencialment a la xarxa d'oficines de gestió empresarial ( http://www.gencat.cat/canalempresa/xarxa ).
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.3 La sol·licitud inclourà la declaració responsable relativa al compliment dels requisits següents:
En cas afirmatiu caldrà indicar, en el formulari de sol·licitud, el programa al qual s'acull, la quantia sol·licitada, el percentatge que suposa del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
d) Existència o no dels ajuts de minimis que li hagin estat atorgats durant l'exercici fiscal en curs i en els dos exercicis anteriors, indicant la data de concessió, l'import i l'ens atorgant.
5.4 La presentació de la declaració responsable faculta l'Administració per verificar en qualsevol moment la veracitat de les dades declarades.
La inexactitud, la falsedat o l'omissió, de caràcter essencial, en qualsevol dada o document que acompanya o consta en una declaració responsable o en una comunicació anterior comporten, amb l'audiència prèvia de la persona interessada, deixar sense efecte el tràmit corresponent i impedeixen l'exercici del dret o de l'activitat afectada des del moment en què es coneixen.
5.5 La signatura de la sol·licitud comporta l'autorització al Departament d'Empresa i Ocupació per obtenir, mitjançant interoperabilitat, les dades disponibles al Catàleg de dades i documents electrònics.
En cas de no adjuntar aquesta autorització mitjançant el formulari de sol·licitud, s'hauran de presentar els documents acreditatius corresponents.
5.6 Amb les sol·licituds s'ha d'adjuntar la documentació que s'indica a continuació:
Full de domiciliació bancària degudament emplenat, d'acord amb l'imprès del Departament d'Economia i Coneixement de la Generalitat de Catalunya, disponible a l'adreça d'Internet ( http://www20.gencat.cat/docs/economia/70_Economia_SP_Tresoreria/arxius/trans_banc_area_sepa.pdf ).
5.6.1 A la sol·licitud del Programa 1 s'haurà d'adjuntar, a més, la documentació següent:
a) Projecte explicatiu i detallat de l'acció d'acord amb els criteris de valoració que fixa la base 7 d'aquesta Ordre.
b) Detall de l'import sol·licitat on constin les despeses associades al projecte, segons el model de la sol·licitud.
c) Titulació acreditativa i/o experiència dels tècnics/ques contractats per al desenvolupament del projecte.
d) Declaracions i autorització dels tècnics/ques contractats.
Aquest document està a disposició de les persones interessades a la pàgina web del Departament d'Empresa i Ocupació de la Generalitat de Catalunya (G146NRMI-195) ( http://www.gencat.cat/empresaiocupacio ), apartat Formularis i documents.
En el cas que l'empresa hagi iniciat el programa abans de la publicació d'aquesta Ordre, també caldrà adjuntar:
1) Contractes de treball dels tècnics/ques contractats i comunicats degudament a les oficines del SOC, així com les seves modificacions posteriors corresponents.
5.6.2 A la sol·licitud del Programa 2 s'ha d'adjuntar, a més, la documentació següent:
Sol·licituds de persones treballadores per a les quals no s'hagi concedit l'ajut amb anterioritat:
a) Còpia del document d'identitat o NIE de la persona treballadora contractada.
b) Còpia compulsada del contracte de treball degudament comunicat a les oficines del SOC.
c) Còpia de l'alta a la Seguretat Social de la persona treballadora.
d) Conveni d'inserció subscrit entre la persona treballadora i l'empresa d'inserció.
e) Informe sobre la persona treballadora en procés d'inserció d'una empresa d'inserció.
Aquest document està a disposició de les persones interessades a la pàgina web del Departament d'Empresa i Ocupació de la Generalitat de Catalunya (G146NRMI-066) ( http://www.gencat.cat/empresaiocupacio ), apartat Formularis i documents.
f) Declaracions i autorització de les persones treballadores de les empreses d'inserció.
Aquest document està a disposició de les persones interessades a la pàgina web del Departament d'Empresa i Ocupació de la Generalitat de Catalunya (G146NRMI-067) ( http://www.gencat.cat/empresaiocupacio ), apartat Formularis i documents.
En el supòsit que la persona no sigui destinatària de la RMI i pertanyi a d'altres col·lectius en situació o greu risc d'exclusió, caldrà aportar també la documentació següent:
g) Certificació de la situació d'exclusió social en la qual es troba la persona treballadora en procés d'inserció, emesa pel servei social especialitzat o servei d'atenció primària corresponent.
Per a noves sol·licituds de persones treballadores per les quals ja s'hagi concedit l'ajut en exercicis anteriors, caldrà adjuntar la còpia compulsada del nou contracte de treball degudament comunicat a les oficines del SOC, o la comunicació de la pròrroga del contracte, i la còpia de l'alta a la Seguretat Social de la persona treballadora.
Per a sol·licituds de pròrroga d'ajuts ja concedits en exercicis anteriors caldrà aportar, si escau, la còpia de la baixa de la Seguretat Social de la persona treballadora.
5.7 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar.
En el cas que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
5.8 Si la sol·licitud no reuneix els requisits que estableix aquest article es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.9 Les empreses que tinguin negociada amb l'Administració una pròrroga, un ajornament, una moratòria o qualsevol altra condició especial, cal que aportin documentació acreditativa d'aquesta prerrogativa especial.
6.1 Respecte del Programa 1, la concessió s'efectuarà mitjançant règim de concurrència competitiva.
Excepcionalment, d'acord amb l'article 22.1 de la Llei 38/2003, de 17 de novembre, general de subvencions, i per tal de garantir que els ajuts puguin arribar a la major part de les empreses beneficiàries, es procedirà al prorrateig, amb la valoració i la justificació prèvies per part de la Comissió de valoració, per la qual cosa la quantitat que finalment s'atorgui podrà ser inferior en relació amb la sol·licitud formulada per l'entitat interessada.
L'avaluació i la comparació de les sol·licituds es realitzarà d'acord amb els criteris de valoració que estableix la base 7 d'aquesta Ordre.
A aquests efectes es constituirà una Comissió tècnica d'avaluació de les sol·licituds que es presentin, integrada pels òrgans següents o persona que designin: els/les directors/ores de cadascun dels serveis territorials del Departament d'Empresa i Ocupació, si s'escau, el/la subdirector/a general de Polítiques Empresarials i Laborals per a la Diversitat, un/a lletrat/da de la Direcció General d'Economia Social i Cooperativa i Treball Autònom, i/o el/la cap de Servei de Programes d'Inserció Laboral, i/o el/la cap de Secció de Programes d'Inserció.
La Comissió esmentada elaborarà una acta en la qual concretarà el resultat de l'avaluació efectuada, d'acord amb els criteris de valoració i la ponderació definida en aquestes bases reguladores.
Vistos l'expedient i l'acta emesa per la Comissió tècnica d'avaluació, el/la subdirector/a general de Polítiques Empresarials i Laborals per a la Diversitat elevarà la proposta de resolució al/a la director/a general d'Economia Social i Cooperativa i Treball Autònom, el/la qual emetrà la resolució que correspongui degudament motivada, amb el tràmit d'audiència previ, del qual es podrà prescindir quan no figurin en el procediment ni es tinguin en consideració altres fets o altres al·legacions o proves que les presentades pels interessats.
6.2 Respecte del Programa 2, la concessió s'efectuarà mitjançant el procediment de concurrència no competitiva.
Excepcionalment, d'acord amb l'article 22.1 de la Llei 38/2003, de 17 de novembre, general de subvencions, i per tal de garantir que els ajuts puguin arribar a la major part d'empreses beneficiàries, es procedirà al prorrateig, amb la revisió prèvia de la documentació de sol·licitud i dels requisits de concessió.
Aquests ajuts es tramitaran segons la presentació de sol·licitud de l'entitat perceptora i el compliment dels requisits establerts, sense que sigui necessari establir la comparació de les sol·licituds ni la prelació entre les mateixes.
A aquests efectes es constituirà una comissió integrada pels òrgans següents, o persona que designin: el/la subdirector/a general de Polítiques Empresarials i Laborals per a la Diversitat, un/a lletrat/da de la Direcció General d'Economia Social i Cooperativa i Treball Autònom, i/o el/la cap de Servei de Programes d'Inserció Laboral, i/o el/la cap de Secció de Programes d'Inserció.
La comissió esmentada elaborarà un informe on concretarà el resultat de la revisió efectuada, d'acord amb els requisits que estableixen aquestes bases reguladores.
Vistos l'expedient i l'informe emès per la comissió tècnica, el/la subdirector/a general de Polítiques Empresarials i Laborals per a la Diversitat elevarà la proposta de resolució al/a la director/a general d'Economia Social i Cooperativa i Treball Autònom, qui emetrà la resolució que correspongui degudament motivada, amb el tràmit d'audiència previ, del qual es podrà prescindir quan no figurin en el procediment ni es tinguin en consideració altres fets o altres al·legacions o proves que les presentades pels interessats.
D'acord amb el que disposa la Llei 2/2014, de 27 de gener, de mesures fiscals, administratives, financeres i del sector públic, que modifica l'article 92 del Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya, hi ha la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Criteris de valoració del Programa 1
Els criteris de valoració de les sol·licituds per al Programa 1 seran els següents:
a) Viabilitat tècnica del projecte sol·licitat (fins a un màxim de 25 punts).
Descripció i adequació dels objectius al projecte d'acompanyament a la inserció i/o producció (fins a un màxim de 8 punts); metodologia i eines d'intervenció adaptades al col·lectiu d'intervenció i als objectius i les necessitats del projecte (fins a un màxim de 10 punts); els recursos tècnics destinats (humans i materials) permeten el desenvolupament correcte de l'acció (fins a un màxim de 7 punts).
b) Realitzar prospecció empresarial i disposar d'acords amb empreses externes (fins a un màxim de 20 punts).
Coneixement del teixit empresarial del territori i de les seves possibilitats de crear ocupació segons els perfils i les necessitats del col·lectiu d'intervenció (fins a un màxim de 5 punts); accions de contacte i trobada amb empreses (fins a un màxim de 5 punts); acords assolits amb empreses presentant cartes de suport, convenis, compromisos de contractació, etc. (fins a un màxim de 10 punts).
c) Resultats i qualitat de l'entitat en l'execució del projecte en convocatòries anteriors (fins a un màxim de 25 punts).
Nivell d'inserció assolit en l'actuació anterior (fins a un màxim de 10 punts); grau d'execució de les accions atorgades (fins a un màxim de 5 punts); qualitat en el lliurament de la documentació i compliment de terminis (fins a un màxim de 5 punts); adequació de la documentació presentada (fins a un màxim de 5 punts).
d) Experiència acreditada de l'entitat en la realització de mesures d'acompanyament (fins a un màxim de 5 punts); i anàlisi del perfil i tipologia del col·lectiu al qual es dirigeix la intervenció, les característiques, les problemàtiques i les necessitats específiques (fins a un màxim de 5 punts).
e) Incorporació del treball en xarxa, treball conjunt amb els serveis de la xarxa comunitària del territori i altres agents implicats (fins a un màxim de 10 punts).
f) Estructura d'equip en l'empresa per al seguiment i l'execució del projecte (fins a un màxim de 5 punts).
g) Inclusió de la perspectiva de gènere en les mesures d'acompanyament mitjançant l'ús del llenguatge no sexista; incorporació en l'empresa d'accions i mesures per a la conciliació de la vida personal i laboral; ús de metodologies d'acompanyament atentes a l'especificitat de gènere, i treball en sectors ocupacionals més enllà dels rols de gènere (fins a un màxim de 5 punts).
A les empreses d'inserció que no hagin col·laborat en exercicis pressupostaris anteriors no se'ls aplicarà el criteri objectiu d'atorgament descrit al punt c) del paràgraf anterior, i la seva ponderació en relació amb la resta serà la següent:
En referència al punt a) tindran una puntuació màxima de 30 punts; en referència al punt b) tindran una puntuació màxima de 25 punts; pel que fa als punts d) i e) tindran, per a cadascun d'ells, una puntuació màxima de 15 punts; i, finalment, als punts f) i g) tindran, per a cadascun d'ells, una puntuació màxima de 7,5 punts.
Un cop valorades les sol·licituds que es presentin d'acord amb els criteris fixats a l'apartat anterior i ponderades d'acord amb el barem establert, la puntuació que com a màxim podran obtenir les entitats sol·licitants serà de 100 punts.
En el cas que el projecte presentat no assoleixi una puntuació mínima de 51 punts no podrà accedir a les subvencions.
8.1 L'òrgan competent per dictar la resolució és el/la director/a general d'Economia Social i Cooperativa i Treball Autònom, el qual emetrà resolució sobre la concessió o denegació de les subvencions.
8.2 La data límit per emetre la resolució i notificar-la serà de 6 mesos, comptats des de la data de finalització del termini de presentació de les sol·licituds, excepte per a les sol·licituds del Programa 2 presentades en el segon termini, que finalitzarà el 15.12.2014.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada d'acord amb el que estableix l'article 54.2 de la Llei 26/2010, de 3 d'agost, de règim jurídic i de procediment de les administracions públiques de Catalunya.
8.3 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants, les entitats a les quals es concedeix la subvenció, l'import i, si escau, el percentatge subvencionat del pressupost de l'activitat; en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si escau, ha de presentar el beneficiari.
8.4 Aquesta resolució es notificarà a la persona o l'entitat interessada per qualsevol mitjà que permeti tenir constància de la recepció per part de l'interessat o del seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
La notificació electrònica es realitzarà per mitjà de les plataformes o els serveis corporatius de notificació electrònica de la Generalitat, d'acord amb l'article 57 de la Llei 26/2010, del 3 d'agost, de règim jurídic i de procediment de les administracions públiques de Catalunya.
8.5 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant el/la secretari/a d'Ocupació i Relacions Laborals en el termini d'un mes, a comptar de l'endemà de la notificació de la resolució, segons estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les subvencions que es concedeixin no generen cap dret a la concessió d'altres subvencions en exercicis futurs.
Per a les subvencions del Programa 2, i amb càrrec als crèdits corresponents a l'exercici pressupostari de l'any en curs, se satisfaran les sol·licituds per a contractes que s'hagin iniciat entre 1 d'octubre i el 31 de desembre de l'exercici anterior.
9.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del Departament d'Empresa i Ocupació (c.
Sepúlveda, 148), i al tauler electrònic, si escau, i s'hi indicarà la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no serà necessària la publicació al DOGC.
En el supòsit d'actuacions cofinançades per el FSE, i d'acord amb l'article 7, apartat 2, lletra d), del Reglament (CE) núm. 1828/2006 de la Comissió, es realitzarà la publicació, electrònica o per altres mitjans, de la llista de persones o entitats beneficiàries, els noms de les operacions i les quantitats dels fons públics assignades.
9.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ).
10.1 El pagament de la subvenció es tramita mitjançant una bestreta del 80% de l'import atorgat a partir de la seva concessió, per a la qual no s'exigeixen garanties.
El pagament del 20% restant s'ha de tramitar un cop l'activitat subvencionada ha estat justificada degudament d'acord amb el que estableix la base 12.
La tramitació del pagament es farà d'acord amb el Pla de tresoreria de la Generalitat de Catalunya i les condicions establertes a la resolució de concessió.
10.2 Respecte del Programa 1, l'ordenament del pagament es realitzarà de la manera següent:
El pagament de la bestreta l'ordenarà el director general d'Economia Social i Cooperativa i Treball Autònom quan el/la subdirector/a general de Polítiques Empresarials i Laborals per a la Diversitat emeti un informe relatiu a la comunicació d'inici presentada per l'entitat beneficiària.
Per poder emetre aquest informe cal haver presentat la documentació següent:
1) Contractes de treball dels tècnics/ques contractats i degudament comunicats a les oficines del SOC.
L'òrgan gestor verificarà que l'entitat ha presentat correctament la documentació detallada en aquest apartat.
En el cas que es detectin errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si la documentació no reuneix els requisits establerts en aquesta Ordre, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que desposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
10.3 Respecte del Programa 2, per ordenar el pagament no caldrà presentar cap document addicional un cop emesa la resolució d'adjudicació de la subvenció.
La bestreta es tramitarà quan el/la director/a general d'Economia Social i Cooperativa i Treball Autònom emeti un informe favorable per a la tramitació del pagament.
11.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
11.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes que estableix la normativa reguladora de la subvenció.
11.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre d'1 d'octubre de 1997, sobre tramitació, justificació i control d'ajuts i subvencions.
En els supòsits de cofinançament pel FSE, la documentació justificativa haurà de complir els requisits que estableix l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013 (BOE núm. 252, de 18.10.2008), modificada per l'Ordre TIN/788/2009, de 25 de març, i per l'Ordre ESS/1337/2013, de 3 de juliol.
12.2 Un cop finalitzades les actuacions, l'entitat beneficiària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i l'aplicació correcta dels fons percebuts.
El compte justificatiu per ambdós programes inclourà la documentació següent:
12.2.1 Memòria tècnica justificativa de l'actuació.
Les empreses perceptores dels ajuts estatals en forma de compensació per servei públic hauran de presentar:
a) Una memòria valorativa del projecte o l'actuació subvencionat, seguint les instruccions de la Direcció General d'Economia Social i Cooperativa i Treball Autònom, com a màxim el 31 de gener de l'any següent a la finalització de les actuacions subvencionades.
Aquesta memòria valorativa haurà de descriure les accions desenvolupades, els indicadors de resultats, així com realitzar les aportacions que es considerin adients per aconseguir la millora del Programa.
b) Un annex normalitzat on consti la relació d'usuaris a qui s'ha fet l'acompanyament durant tot el període subvencionat.
Aquest document cal presentar-lo, juntament amb la memòria valorativa, com a màxim el 31 de gener de l'any següent a la finalització de les actuacions subvencionades, i restar a disposició de les persones interessades a la pàgina web del Departament d'Empresa i Ocupació de la Generalitat de Catalunya (G146NRMI-050) ( http://www.gencat.cat/empresaiocupacio ), apartat Formularis i documents.
c) Els annexos de seguiment i avaluació, juntament amb la documentació de justificació econòmica, no més tard del 28 de febrer de l'any següent a la finalització de les actuacions.
Aquests documents resten a disposició de les persones interessades a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ), apartat Formularis i documents.
Les empreses perceptores dels ajuts estatals en forma de compensació per servei públic hauran de presentar un full de seguiment i avaluació per cada persona treballadora en procés d'inserció, juntament amb la justificació econòmica, no més tard del 28 de febrer de l'any següent a la finalització de les actuacions, segons el model normalitzat que estarà a disposició de les persones interessades a la pàgina web del Departament d'Empresa i Ocupació de la Generalitat de Catalunya) (G146NRMI-071-05) ( http://www.gencat.cat/empresaiocupacio ), apartat Formularis i documents.
Memòria econòmica justificativa del cost de les activitats realitzades.
La justificació econòmica per als dos programes s'efectuarà mitjançant la presentació de la documentació següent:
a) Una relació classificada de totes les despeses subvencionables al desenvolupament de l'acció, amb la declaració corresponent emesa pel representant legal de l'entitat sobre el total d'imports atorgats, justificats i imputats.
Per al Programa 1, imprès (G146NRMI-172); i per al Programa 2 imprès (G146NRMI-194) ( http://www.gencat.cat/empresaiocupacio ), apartat Formularis i documents.
b) Còpia compulsada dels fulls de salari del període que es justifica, juntament amb els rebuts del pagament bancari, degudament imputats d'acord amb el que disposa l'apartat a) de la base 4.2
c) Còpia compulsada dels butlletins de cotització a la Seguretat Social, TC1 i TC2, abonats durant el període que es justifica, juntament amb els rebuts del pagament bancari.
En el cas del Programa 1 hauran d'estar degudament imputats d'acord amb el que disposa l'apartat a) de la base 4.2
d) Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, per tal de facilitar la pista d'auditoria.
e) Una llista detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
En els supòsits de pagament en efectiu, la sortida material de fons es justificarà mitjançant la presentació de la documentació acreditativa del rebut emès per part del creditor/a, degudament signat i datat, i en el qual s'identificarà el subjecte deutor que efectua el pagament.
Aquest document s'acompanyarà amb la còpia de l'assentament comptable del pagament esmentat.
S'autoritzaran pagaments en efectiu per un import màxim de 3.000,00 euros.
Específicament per al Programa 1: s'adjuntarà una temporalització mensual de les hores invertides en cada tasca pel personal propi, segons model normalitzat.
En aquesta temporalització s'hi farà constar la descripció de cadascuna de les tasques desenvolupades i l'hauran de signar l'entitat beneficiària i la persona responsable de la seva execució.
12.3 Les entitats beneficiàries de les subvencions resten obligades a presentar la documentació justificativa davant la Subdirecció General de Polítiques Empresarials i Laborals per a la Diversitat a partir de l'1 de gener de 2015 i, com a màxim, fins al 28 de febrer de 2015.
12.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica en el tràfic mercantil o amb eficàcia administrativa.
13.1 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin avalades per documentació justificativa (factures, nòmines, extractes bancaris, etc.).
Tenen per objecte comprovar la realització efectiva de l'acció subvencionada i/o el compliment de les obligacions dels beneficiaris.
13.2 Les entitats beneficiàries de les subvencions s'hauran de sotmetre a les actuacions de verificació administrativa i sobre el terreny que pugui realitzar l'òrgan concedent.
L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Els/les beneficiaris/àries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
15.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i a l'article 37 de la Llei 38/2003, de 17 de novembre, general de subvencions.
15.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecia la concurrència d'alguna causa de revocació de la subvenció concedida, haurà d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; o, si aprecia algun motiu d'infracció, haurà d'instar l'inici del procediment sancionador, d'acord amb el que preveuen la secció cinquena de l'esmentat capítol 9 de la Llei de finances públiques de Catalunya, i la Llei 38/2003, de 17 de novembre, general de subvencions.
Així mateix, si la Intervenció General, durant els controls que dugui a terme, es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
15.3 Les subvencions per al Programa 2 es revocaran d'acord amb els criteris específics següents:
a) Es revocarà parcialment la subvenció concedida en el cas de baixa voluntària de la persona treballadora de l'empresa o l'entitat subvencionada, amb independència del moment en què es produeixi.
L'import d'aquesta revocació serà la subvenció concedida per el/la treballador/a corresponent al període entre el dia de la baixa i la data de finalització.
b) En el cas de baixa involuntària del treballador de forma no motivada i subjectiva per part de l'empresa, es revocarà la part de la subvenció concedida que correspongui al/a la treballador/a.
En el supòsit justificat per l'empresa que aquesta baixa no li sigui imputable, l'import de la revocació serà la subvenció concedida per el/la treballador/a corresponent al període entre el dia de la baixa i la data de finalització.
16.1 Les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan concedent dictarà la resolució corresponent.
Els/les beneficiaris/àries hauran de reingressar la quantitat indegudament percebuda més els interessos de demora corresponents.
16.2 En cas que la quantitat que correspongui al total de despeses justificades sigui inferior a la quantitat atorgada, la persona o l'entitat beneficiària podrà renunciar de forma expressa al seu dret de rebre la part de la subvenció percebuda indegudament.
Règim de compatibilitat dels ajuts estatals en forma de compensació per servei públic
17.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per realitzar la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
17.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost total de l'activitat a desenvolupar per la persona beneficiària.
A aquestes subvencions els és d'aplicació el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
19.1 El beneficiari de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
19.2 Les mesures de publicitat que han d'adoptar les empreses beneficiàries de les subvencions són les següents:
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals, o bé esments realitzats als mitjans de comunicació.
19.3 Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'empresa beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada; d'altra banda, també farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les activitats d'informació i publicitat adreçades a les persones destinatàries, als/les destinataris/àries potencials i al públic en general.
20.1 Són obligacions generals de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant la Subdirecció General de Polítiques Empresarials i Laborals per la Diversitat en la forma i el termini que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció; o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que estableixin les bases reguladores.
c) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys.
En el cas de cofinançament per part del Fons Social Europeu, s'hauran de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys comptats a partir del tancament del programa operatiu pel qual està cofinançat, i que es preveu no es produirà abans de l'any 2021.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar si no comporta canvis substancials ni representa un incompliment dels requisits i les condicions establerts en aquestes bases.
Els canvis no comunicats o que no s'hagin acceptat poden donar lloc al reintegrament total o parcial de la subvenció.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que es pugui avaluar la seva compatibilitat.
g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
h) Procedir al reintegrament dels fons percebuts en el cas de revocació de la subvenció, en els termes que s'indiquin en la resolució corresponent.
j) No subrogar la gestió de qualsevol aspecte de l'activitat subvencionada.
k) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció, i de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran per al cofinançament del Fons Social Europeu.
m) Informar les persones destinatàries de l'actuació que aquesta l'ha cofinançat en un 50% el Fons Social Europeu en el marc del Programa operatiu de competitivitat regional i ocupació de Catalunya, per al període 2007-2013, núm. CCI 2007ES052PO007, d'acord amb els articles 8 i 9 del Reglament (CE) núm. 1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les activitats d'informació i publicitat adreçades a les persones destinatàries, als destinataris potencials i al públic en general.
n) Acceptar la seva inclusió a la llista de beneficiaris publicada d'acord amb l'article 7, apartat 2, lletra d), del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignades.
o) Informar dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
p) Les empreses beneficiàries, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'autoritat d'auditoria de Programa operatiu, de l'autoritat de gestió i de certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pel FSE.
20.2 Son obligacions específiques per al Programa 1:
a) Contractar la persona que portarà a terme les accions descrites en aquest Programa, en el cas que no s'hagi contractat, i assumir, per tant, les obligacions que es derivin de la llei, del conveni col·lectiu corresponent i de la voluntat de les parts manifestada al contracte de treball, si s'escau.
b) Contractar les persones en procés d'inserció a les quals els/les tècnics/ques faran l'acompanyament, i assumir, per tant, les obligacions que es deriven de la llei, del conveni col·lectiu corresponent i de la voluntat de les parts manifestada al contracte de treball.
c) Comunicar a l'òrgan gestor tota alteració de les condicions que es van tenir en compte per a la concessió de la subvenció en el termini màxim d'un mes des que es produeixi.
d) Comunicar a l'òrgan gestor les baixes del personal contractat en el termini màxim d'un mes.
En aquest cas, es podrà substituir la persona contractada per un altre treballador/a que reuneixi els mateixos requisits exigits a la concessió de la subvenció i ajuts.
e) Presentar els annexos de seguiment i avaluació que estan a disposició de les persones interessades a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ), apartat Formularis i documents.
20.3 Son obligacions específiques per al Programa 2:
Pel que fa a la contractació de persones destinatàries de la RMI, és condició necessària que tinguin el seu expedient vigent en la data de presentació de la sol·licitud d'ajuts o bé que el motiu de la suspensió o extinció hagi estat la seva contractació per l'entitat subvencionada.
Els/les beneficiaris/àries d'aquesta subvenció, a més, estan obligats/ades a:
a) Contractar la persona en procés d'inserció, la qual queda vinculada laboralment a l'empresa d'inserció, i assumir, per tant, les obligacions que es deriven de la llei, del conveni col·lectiu corresponent i de la voluntat de les parts manifestada al contracte de treball.
La durada del contracte no pot ser inferior al període sol·licitat.
b) Comunicar la data de les baixes dels treballadors/ores en procés d'inserció, tant si són voluntàries com per altres motius.
Aquesta comunicació s'efectuarà mitjançant l'aportació d'una còpia de la baixa.
c) Presentar un informe de seguiment i avaluació de la persona treballadora en procés d'inserció en una empresa d'inserció, d'acord amb el model normalitzat que està a disposició de les persones interessades a la pàgina web del Departament d'Empresa i Ocupació de la Generalitat de Catalunya [URL], apartat Formularis i documents.
Aquests ajuts estatals en forma de compensació per la prestació de serveis d'inserció considerats serveis d'interès econòmic general s'atorguen de conformitat amb el que estableix la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea (TFUE) als ajuts estatals en forma de compensació per servei públic concedides a algunes empreses encarregades de la gestió de serveis d'interès econòmic general (DOUE L núm. 7, d'11.1.2012).
Per més seguretat jurídica, aquesta Ordre d'ajuts ha estat notificada a la Comissió Europea per tal de que aquesta doni la seva conformitat.
De forma transitòria, mentre la Comissió Europea no emeti la seva decisió al respecte, els ajuts en forma de compensació per la prestació de serveis d'inserció considerats serveis d'interès econòmic general quedaran sotmesos al Reglament (UE) núm. 360/2012, de 25 d'abril de 2012, relatiu a l'aplicació dels articles 107 i 108 del Tractat de funcionament de la UE als ajuts de minimis concedits a empreses que prestin serveis d'interès econòmic general (DOUE L 114, de 26.4.2012).
Aquest Reglament limita a 500.000,00 € la quantitat màxima d'ajuts de minimis que pot rebre una empresa que presta serveis d'interès econòmic general durant el termini de 3 exercicis fiscals.
El Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009.
El Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives als FEDER, FSE i al Fons de Cohesió (DOUE L210 de 31.7.2006), modificat pel Reglament núm. 539/2010 del Parlament Europeu i del Consell, de 16 de juny, pel Reglament (UE) núm. 1310/2011 del Parlament Europeu i del Consell, de 13 de desembre, i pel Reglament (UE) núm. 1311/2011 del Parlament Europeu i del Consell, de 13 de desembre.
El Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006), modificat pel Reglament (CE) núm. 846/2009 de la Comissió, d'1 de setembre de 2009, pel Reglament (CE) núm. 832/2010, de 27 de setembre, i pel Reglament (CE) núm. 1236/2011, de 29 de novembre de 2011.
L'Ordre TIN/2965/2008, de 14 d'octubre, per la qual es determinen les despeses subvencionades pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març, i modificada per l'Ordre ESS/1337/2013, de 3 de juliol.
En tot el que no preveuen expressament aquestes bases són d'aplicació els preceptes inclosos al capítol IX de la Llei de finances públiques de Catalunya en tot allò que no s'oposi a la normativa bàsica estatal; a la Llei 38/2003, de 17 de novembre, general de subvencions, i al Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; a la Llei 26/2010, de 3 d'agost, de règim jurídic i de procediment de les administracions públiques catalanes; a la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i a la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposen la Llei de pressupostos de la Generalitat de Catalunya del present exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen al fitxer Registre administratiu d'empreses d'inserció regulat a l'Ordre TRE/587/2010, de 13 de desembre.
La seva finalitat és crear i mantenir el Registre administratiu d'empreses d'inserció, d'acord amb la Llei 27/2002, de 20 de desembre, sobre mesures legislatives per regular les empreses d'inserció laboral, i el Decret 277/2003, de 4 de novembre, de funcionament i competència del Registre administratiu d'empreses d'inserció de Catalunya; i el seu responsable és el/la director/a general d'Economia Social i Cooperativa i Treball Autònom.
Les persones interessades poden exercir els drets de l'afectat mitjançant un escrit dirigit a Subdirecció General de Polítiques Laborals i Empresarials per la Diversitat, c.
Les empreses beneficiàries han de complir amb la normativa de protecció de dades de caràcter personal adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
Les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre.
En especial, adoptaran les mesures adients per evitar l'alteració, la pèrdua, el tractament o l'accés no autoritzat de les dades esmentades.
23.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, complementàriament, les entitats o les empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació.
23.2 Les entitats beneficiàries han d'obtenir aquests indicadors, per tal de lliurar-los a l'òrgan competent, en els terminis que s'estableixen a continuació:
Els indicadors de seguiment, a la finalització de l'actuació subvencionada i no més tard del 31 de gener de l'any següent a aquesta finalització.
Els indicadors de resultat, durant els 6 mesos següents (si fa referència a persones físiques) i 12 mesos (si fa referència a persones jurídiques), comptats a partir de la finalització de l'actuació.